[image: image1.png]


NARVA LINNAVALITSUS
K O R R A L D U S


	


Narva





                                               10.01.2007 nr 17-k

Katastriüksuse piiride kinnitamine ja maa 
ostueesõigusega erastamine Narva linnas, 
Kalda tn 3e Sihtasutus Narva Linnaelamu
Võttes aluseks Maakatastriseaduse §20 lõige 5, Maareformi seaduse §20 lõige 1; §21 lõige 4 ja 5; §22 lõige 1; §221 lõige 1, 6;  §222 lõige 2; §223 lõige 3, 7 ja 8;   §224 lõige 1;  §23 lõige 1 ja 5, Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267), plaani- või kaardimaterjali alusel katastriüksuse moodustamise korra (kinnitatud Vabariigi Valitsuse 29.04.1997.a. määrusega nr 88) punkti 6  ja Kohaliku omavalitsuse korralduse seaduse §30 lõige 1 punkti 3 ning lähtudes Sihtasutus Narva Linnaelamu (Viru Maakohtu  registriosakonnas registrikood 90003404, asukoht: Peetri 3 Narva 20308) volitatud  isiku pr Dina Žukova (isikukood 45002023737, elukoht: Narva linn) avaldusest ja Ida-Viru maavanema 14.12.2006.a korraldusest nr 1583 "Loa andmine välismaalastele ja Eesti eraõiguslikele juriidilistele isikutele maa erastamiseks"
1. Kinnitada katastriüksuse nr 89 piirid alusplaanil nr NARVA 27V,  maaüksuse asukoht Narva linn, Kalda tn 3e. Registreerida maaüksus maakatastris riigi nimele:

1.1. maaüksuse sihtotstarve on ärimaa (Ä);
1.2. maaüksuse pindala on 1494 m 2, sellest: ehitiste alune maa 120 m2.

2. Erastada ostueesõigusega maa Sihtasutusele Narva Linnaelamu (Viru Maakohtu  registriosakonnas registrikood 90003404, asukoht: Peetri 3 Narva 20308).
3. Erastatav maaüksus asub Narva linnas, Kalda tn 3e ja on moodustatud olemasoleva plaani alusel. Erastataval maal asuvad ehitised kuuluvad Ehitisregistri andmetel 03.01.2007 seisuga  Sihtasutusele Narva Linnaelamu.

4. Maa maksustamishind on 03.01.2007.a. koostatud ostueesõigusega erastatava maa maksustamishinna akti alusel 37 350 krooni. Maa ostu-müügihind on 37 350 krooni, sellest kuni poole  s.o. 18 675 krooni võib tasuda erastamise väärtpaberites. Seoses 29.12.2006.a. teostatud ettemaksuga väärtpaberites summas 18675 krooni, lugeda maa ostu-müügihind osaliselt tasutuks, tasuda veel 18 675 krooni puudujääv summa.  Maa erastamise korraldaja kulud on  187 krooni.
5. Ida-Viru Maavalitsuse erastamise eriarve number (rahas maksmisel) on 10552002775004 SEB Eesti Ühispanga kood 401, viitenumber 11112. Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o 3735 krooni ja maa erastamise korraldaja kulud tuleb tasuda enne maa ostu-müügi lepingu vormistamist. Maa ostu-müügihinnast võib kuni 50% tasuda hüvitusväärtpaberi, rahvakapitali obligatsiooni või rahaga. Maa erastamise korraldaja kulud tasutakse rahas Narva Linnavalitsuse Arhitektuuri- ja Linnaplaneerimise Ameti arvele 221023548292 Hansapank kood 767.
6. Maa ostueesõigusega erastamisel on maa omanik kohustatud:
6.1 ehitiste renoveerimise ja uusehitiste rajamise kooskõlastama Narva Linnavalitsusega;

6.2 täitma Narva linna heakorra eeskirju;

6.3 lubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid;

6.4 kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest (s.o. Narva Linnavalitsuse korralduse kättesaamise päevast, üleandmisel allkirja vastu). Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras. 
7. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

8. Korraldus jõustub seadusega sätestatud korras.

